אחסאן חדאדי

**אחסאן חדאדי** (בפרסית: **احسان حدادی**; נולד ב-20 בינואר 1985 בטהראן שבאיראן) הוא אתלט איראני, סגן אלוף אולימפי (לונדון 2012), זוכה מדליית ארד באליפות עולם (דאיגו 2011) ושש פעמים אלוף אסיה (2005, 2007, 2009, 2011, 2017 ו-2019) בזריקת דיסקוס.

## ביוגרפיה
### 2003
באליפות אסיה שנערכה בספטמבר במנילה שבפיליפינים סיים במקום שמיני בזריקת דיסקוס בתוצאה של 54.40 מטר.

### 2004
#### אלוף אסיה עד גיל 20
באליפות אסיה עד גיל 20 שנערכה ביוני באיפוה שבמלזיה זכה במדליית זהב בזריקת דיסקוס (1.75 ק"ג) בתוצאה של 62.24 מטר.

#### אליפות העולם עד גיל 20
באליפות העולם עד גיל 20 שנערכה ביולי בגרוסטו שבאיטליה זכה במדליית זהב בזריקת דיסקוס (1.75 ק"ג) בתוצאה של 62.14 מטר.

### 2005
#### אלוף אסיה ושיאן אסיה
באליפות אסיה שנערכה בספטמבר באינצ'ון שבקוריאה הדרומית זכה במדליית זהב בזריקת דיסקוס בשיא אסיה חדש של 65.25 מטר.

#### אלוף משחקי מערב אסיה
במשחקי מערב אסיה שנערכו בדצמבר בדוחה שבקטר זכה במדליית זהב בזריקת דיסקוס בשיא תחרות חדש של 63.63 מטר.

### 2006
#### אלוף משחקי אסיה
במשחקי אסיה שנערכו בדצמבר בדוחה זכה במדליית זהב בזריקת דיסקוס בתוצאה של 63.79 מטר.

### 2007
#### אלוף אסיה בפעם השנייה
באליפות אסיה שנערכה ביולי בעמאן שבירדן זכה במדליית זהב בזריקת דיסקוס בשיא אליפות חדש של 65.38 מטר.

באליפות העולם שנערכה באוגוסט באוסקה שביפן סיים במקום שביעי בתוצאה של 64.53 מטר.

### 2008
#### שיאן אסיה
בתחרות שנערכה ב-3 ביוני בטאלין שבאסטוניה קבע שיא אסיה חדש של 69.32 מטר בזריקת דיסקוס.

באולימפיאדת בייג'ינג שנערכה באוגוסט סיים במקום 17 בזריקת דיסקוס בתוצאה של 61.34 מטר.

### 2009
#### אליפות אסיה בפעם השלישית
באליפות אסיה שנערכה בנובמבר בגואנגג'ואו שברפובליקה העממית של סין זכה במדליית זהב בזריקת דיסקוס בתוצאה של 64.83 מטר.

### 2010
#### אלוף משחקי אסיה בפעם השנייה
במשחקי אסיה שנערכו בנובמבר בגואנגג'ואו זכה במדליית זהב בזריקת דיסקוס בשיא תחרות חדש של 67.99 מטר.

### 2011
#### אלוף אסיה בפעם הרביעית
באליפות אסיה שנערכה ביולי בקובה שביפן זכה במדליית זהב בזריקת דיסקוס בתוצאה של 62.27 מטר.

#### מדליית ארד באליפות עולם
באליפות העולם שנערכה באוגוסט בדאיגו שבקוריאה הדרומית זכה במדליית ארד בזריקת דיסקוס בתוצאה של 66.08 מטר, אחרי רוברט הרטינג מגרמניה (68.97 מטר) וגרד קנטר מאסטוניה (66.95 מטר).

### 2012
#### סגן אלוף אולימפי
באולימיפאדת לונדון שנערכה באוגוסט זכה במדליית כסף בזריקת דיסקוס בתוצאה של 68.18 מטר, אחרי רוברט הרטינג (68.27 מטר) ולפני גרד קנטר
(68.03 מטר).

### 2014
#### אלוף משחקי אסיה בפעם השלישית
במשחקי אסיה שנערכו בספטמבר באינצ'ון זכה במדליית זהב בזריקת דיסקוס בתוצאה של 65.11 מטר.

### 2015
באליפות העולם שנערכה באוגוסט בבייג'ינג שברפובליקה העממית של סין סיים במקום 24 בזריקת דיסקוס בתוצאה של 60.39 מטר.

### 2016
באולימפיאדת ריו דה ז'ניירו שנערכה באוגוסט סיים במקום 24 בזריקת דיסקוס בתוצאה של 60.15 מטר.

### 2017
#### אלוף אסיה בפעם החמישית
באליפות אסיה שנערכה ביולי בבובנשוואר שבהודו זכה במדליית זהב בזריקת דיסקוס בתוצאה של 64.54 מטר.

באליפות העולם שנערכה באוגוסט בלונדון שבממלכה המאוחדת סיים במקום 15 בזריקת דיסקוס בתוצאה של 63.03 מטר.

### 2018
#### אלוף משחקי אסיה בפעם הרביעית
במשחקי אסיה שנערכו באוגוסט בג'קרטה שבאינדונזיה זכה במדליית זהב בזריקת דיסקוס בתוצאה של 65.71 מטר.

### 2019
#### אלוף אסיה בפעם השישית
באליפות אסיה שנערכה באפריל בדוחה זכה במדליית זהב בזריקת דיסקוס בשיא אליפות חדש של 65.95 מטר.

באליפות העולם שנערכה בספטמבר בדוחה סיים במקום שביעי בזריקת דיסקוס בשיא אליפות חדש של 65.16 מטר.

### 2021
באולימפיאדת טוקיו שנערכה ביולי סיים במקום 26 בזריקת דיסקוס בתוצאה של 58.98 מטר.

### 2023
#### סגן אלוף משחקי אסיה
במשחקי אסיה שנערכו באוקטובר בהאנגג'ואו שברפובליקה העממית של סין זכה במדליית כסף בזריקת דיסקוס בתוצאה של 61.82 מטר.

## שיאים אישיים
### אצטדיון
* זריקת דיסקוס: 69.32 מטר (2008), **שיא אסיה**

## קישורים חיצוניים

קטגוריה:זורקי דיסקוס
קטגוריה:אתלטים איראנים
קטגוריה:אתלטים באולימפיאדת בייג'ינג (2008)
קטגוריה:אתלטים באולימפיאדת לונדון (2012)
קטגוריה:אתלטים באולימפיאדת ריו דה ז'ניירו (2016)
קטגוריה:זורקי דיסקוס באולימפיאדת טוקיו (2020)
קטגוריה:זוכי מדליית כסף אולימפית באולימפיאדת טוקיו (2020): אתלטיקה
קטגוריה:איראנים שנולדו ב-1985